Beeline aloqa operatori kompaniyaning shaxsiy ofislarida abonentlarning SIM-kartalarini LTE texnologiyasida ishlovchi zamonaviy USIM kartalariga bepul almashtirish imkoni haqida xabar berdi. «Biz mamlakat aholisining mobil Internetga bo‘lgan qiziqishi har kuni o‘sib borayotganini kuzatmoqdamiz. 4G tarmog‘i bizning abonentlarimizga tarmoq resurslariga eng yuqori tezlikda kirish va xizmatni yanada yaxshilashga imkon beradi», - dedi “Unitel”ning tijorat direktori Maksim Yefremov. Yangi xizmat bilan abonentlar 4G Internetidan arzon foydalanishlari mumkin. SIM-kartalarni bepul almashtirish bo‘yicha xizmat 2017 yilning 31 dekabr kuniga qadar amalga oshiriladi.